open-index/open-wikipedia-markdown huggingface dataset:
היתלום

ממוזער|היתלום
**היתלום** (בקווניה: היסילומה) היא ארץ בצפון מערב הארץ התיכונה, בעולם הפנטזיה המתואר בלגנדריום של ג'ון רונלד רעואל טולקין.

## גאוגרפיה
ארץ היתלום שוכנת מצפון לארצות בלריאנד. היא אינה חלק מבלריאנד עצמה, אבל נכללת יחד עם ארצות בלריאנד ככל הארצות שממערב לארד לוין - ההרים הכחולים.

היתלום היא ארץ גדולה. היא שוכנת בצפון ועל כן היא קרירה. שמה בא לה בגלל האובך והעננים הרבים המכסים אותה בדרך כלל. היתלום מתוארת כארץ נאה, ברובה מישורית עם התגבעויות קלילות, עד להרים התוחמים אותה מכל עבר. 
היתלום כוללת שני מחוזות גדולים המסונפים אליה: מיתרים ודור לומין. 

את גבולותיה של היתלום במזרח ובדרום, מתווים הרי ארד ותרין. פשר שמם הוא "הרי הצל", כי ממזרח ומצפון להם שוכנת ארצו של מורגות' שר האופל. במערב תוחמים את היתלום הרי ארד לומין. פשר שמם הוא "הרי ההדים" כי הם מתרוממים במזרחו של עמק למות והם חלק מהגורם להדים המתעוררים בו. 

### מיתרים
ארץ מיתרים היא שלוחה דרומית-מזרחית של היתלום. ארץ מיתרים היא כעמק בין הרי ארד ותרין ממזרח ומדרום, ובין הרי מיתרים ממערב. בצפונה שוכן אגם מיתרים ובזכותו הארץ מלאה בעופות ממינים שונים, בעיקר עופות מים. רוב אוכלוסיית הנולדור בהיתלום שוכנת לחופי אגם מיתרים, שם גם היה משכנו של פינגולפין, מלך עליון על כל הנולדור. 

### דור לומין
ארץ דור לומין היא שלוחה דרומית של היתלום. ארץ דור לומין היא כעמק בין הרי מיתרים במזרח, ארד ותרין בדרום וארד לומין במערב. דור לומין הייתה מקום מושבו וממלכתו של פינגון בן פינגולפין, שם גם התגוררו אנשי בית הדור, הגדול מבין שלושת בתי האדין. 

## תולדות
בזמן העידן הראשון יצאו האלדר במסע הגדול מערבה מקווינן לארץ אמן. לא כולם חצו את הים מערבה והחלק שנשאר לחיות בארצות בלריאנד נקראו הסינדר. בהיתלום ישבו מעטים מבני הסינדר, עד שגלו הנולדור ושבו לארץ התיכונה. אז התיישבו נולדור רבים במחוזות שמצפון לבלריאנד. פינגולפין ובניו נטלו להם לנחלה את הארצות שבין ארד ותרין לבלגיר הים הגדול. 
עם בוא האדם לבלריאנד, עברו אנשי מרך לחיות בדור לומין, שם קיבלו להם נחלות וארצות באוטונומיה משלהם, תחת שלטון בית פינגולפין.

לאחר קרב נירנית ארנוידיאד, השתנתה לבלי הכר האוכלוסייה בדור לומין. רוב העלפים ובני האדם שהתגוררו שם נספו במלחמה. אלה שלא נספו, הצטרפו לממלכות וקהילות אחרות ואיש מהם לא שב לביתו. את הנשים והילדים שנשארו בלא מגן, שיעבדו בני המזרח - אנשי מורגות' שפלשו לארץ ההיא לאחר ניצחונו בקרב.
אנשי בית הדור ששרדו לאחר הנירנית, חוללו מעשים גדולים והניעו את רוב ההתרחשויות הגדולות בבלריאנד עד תומו של העידן הראשון.

את העידן הראשון סיימה מלחמת החרון בה הביסו צבאות הולאר את מורגות' ומשרתיו. תהפוכות המלחמה העזות ריסקו את ארצות בלריאנד והמחוזות הנלווים אליה והים הציף את כולן. כך שבעידן השני ארץ היתלום הייתה קיימת אך בזיכרון.

## ראו גם
* ילדי הורין
* גלדור הגבוה
* הורין תליון
* טורין טורמבר
* מורוון אלדוון
* ניינור ניניאל

קטגוריה:שר הטבעות: מקומות
קטגוריה:ממלכות הארץ התיכונה
פרויקט הגנום האישי

**פרויקט הגנום האישי** (באנגלית: **Personal Genome Project**, בראשי תיבות: **PGP**) הוא מחקר עוקבה ארוך-טווח, אשר שם לו למטרה לרצף ולפרסם את רצף הגנום השלם של 100,000 מתנדבים לצד הרשומה הרפואית המלאה שלהם. חזון הפרויקט, שהחל בשנת 2005, הוא לאפשר התקדמות במחקר הגנומיקה האישית ופיתוח הרפואה המותאמת אישית.

הפרויקט החל ביוזמתו של ג'ורג' מ. צ'רץ' מאוניברסיטת הרווארד.

לפי שעה מתקבלים לפרויקט מתנדבים שהם אזרחי ארצות הברית בלבד ובעלי אפשרות לשלוח דגימות רקמה או DNA ברחבי ארצות הברית.

הפרויקט יפרסם את הגנוטיפ - רצף הגנום המלא - של כל אחד מהמתנדבים, לצד מידע רב אודות פנוטיפ כגון: מידע רפואי, מדידות שונות (מידות גוף, למשל), 
הדמיות MRI ועוד. המידע שייאסף יהיה נגיש לכל באמצעות רשת האינטרנט, ויוגדר כנחלת הכלל. מידע שכזה יוכל לאפשר לחוקרים לבחון היפותזות שונות על הקשר בין פנוטיפ מסוים לגנוטיפ ולתנאים הסביבתיים.

חלק מרכזי בפרויקט יהיה בחינת הסיכונים השונים אליהם נחשפים המתנדבים בעת השתתפות במיזם מסוג זה, כגון הפליה על ידי חברות ביטוח או מעסיקים במקרים בהם הרצף הגנטי של המתנדב מצביע על סיכוי מוגבר לחלות במחלה מסוימת.

ועדת האתיקה של בית הספר לרפואה של הרווארד ביקשה כי סבב המתנדבים הראשון למיזם יכלול את ג'ורג' צ'רץ' עצמו וכן יכלול בעלי עניין נוספים לעניין הגנומיקה האישית מתחומי המדע, הרפואה והחברה, וזאת משום שהם בעלי מעמד והשכלה מספקים על מנת לתת את הסכמתם מדעת להשתתפות בפרויקט. כעת, ומשהסבב הראשון, שמנה עשרה מתנדבים, תם, מקווים שמספר רב של מתנדבים מכל גוני האוכלוסייה ייקחו חלק בפרויקט.

בטווח הארוך הציבו יוזמי הפרויקט כיעד את הפיכת רצף הגנום האישי זמין לכל אחד ואחד באוכלוסייה. זהו יעד שהופך אפשרי יותר ויותר, בפרט לאור כניסתן לשימוש של שיטות ריצוף DNA מהדור החדש (next-generation sequencing), ולאור ההוזלה המתמשכת במחירי הריצוף. התקווה היא שידיעת הגנוטיפ של כל אדם תאפשר התאמת טיפולים במסגרת רפואה מותאמת אישית.

על המעוניינים להתנדב לפרויקט לעבור סדרה קצרה של מבחנים מקוונים על-מנת לאשר כי הם כשירים לספק הסכמה מדעת. נכון לנובמבר 2017 מעל 10,000 מתנדבים נרתמו למיזם, והמידע אודותיהם זמין באתר האינטרנט של הפרויקט.

## ראו גם
* ריצוף DNA
* גנומיקה
* גנום

## קישורים חיצוניים
* 

## הערות שוליים

קטגוריה:פרויקטים גנומים
סימפוניה מס' 36 של מוצרט

[ממוזער|שמאל|העיר [לינץ]]
ה**סימפוניה מס' 36 בדו מז'ור** קכל 425 מאת וולפגנג אמדאוס מוצרט, נכתבה על ידו בשנת 1783, בעצירת ביניים בעיר לינץ, ועל שמה היא מכונה **סימפוניית לינץ**. הסימפוניה נכתבה בתוך ארבעה ימים, כדי לעמוד בציפייתו של רוזן העיר, שהודיע על קיום קונצרט עם היוודע לו בואו של מוצרט. הסימפוניה הושמעה לראשונה בלינץ ב-4 בנובמבר 1783, ובווינה היא הושמעה לראשונה ב-1 באפריל 1784. כתב היד המקורי של היצירה לא שרד.

## מבנה
הסימפוניה כתובה לשני אבובים, שני בסונים, שתי קרנות, שתי חצוצרות, ,תופי דוד וכלי קשת.
ליצירה ארבעה פרקים:
# אדאג'יו במשקל 3/4 שנמשך אל אלגרו ספיריטוזו במשקל 4/4
# פוקו אדאג'יו במשקל 3/4
# מנואט במשקל 3/4
# פינאלה - פרסטו במשקל 2/4
כל הפרקים ביצירה, למעט המנואט, כתובים בצורת סונאטה.

## קישורים חיצוניים

36
המנלינה

**המנלינה** (בפינית: **Hämeenlinna**, בשוודית: **Tavastehus**) היא בירת אזור קאנטה-המה שבדרום פינלנד.

בשנת 2013 התגוררו בעיר 67,577 תושבים, נתון הממקם את המנלינה במקום ה-14 ברשימת הערים הגדולות במדינה.

העיר שוכנת לחופו הדרומי של אגם ואניאווסי, וממוקמת כ-98 קילומטרים צפונית להלסינקי, 73 ק"מ דרומית לטמפרה, ו-72 ק"מ מערבית ללאהטי.

## ערים תאומות
להמנלינה אחת עשרה ערים תאומות:

## קישורים חיצוניים

* 
* 

## הערות שוליים

קטגוריה:פינלנד: ערים
קטגוריה:יישובים שהוקמו ב-1639
קאיאני

**קאיאני** (בפינית: **Kajaani**, בשוודית: **Kajana**) היא בירת אזור קאינו שבמרכז פינלנד.

תחום השיפוט של קאיאני הוא 2,264.01 קמ"ר, שטח העיר עצמה 1,835.07 קמ"ר ו-428.94 קמ"ר מים. העיר ממוקמת לחופי אגם אואולו (Oulujärvi). לפי גודל תחום השיפוט שלה ממוקמת קאיאני במקום ה-33, ולפי מספר תושביה במקום ה-28 במדינה.

## ערים תאומות
לקאיאני שש ערים תאומות:
* 
* 
* 
* 
* 
* 

## קישורים חיצוניים

* 

## הערות שוליים

קטגוריה:פינלנד: ערים
קטגוריה:יישובים שהוקמו ב-1651
ייבסקילה

**ייבסקילה** (בפינית: **Jyväskylä**; בעברית נקראת לעיתים גם **יובסקילה** וגם **יובסקולה**) היא בירת אזור פינלנד המרכזית שבמרכז פינלנד, והעיר הגדולה בו. העיר ממוקמת כ-147 קילומטרים צפונית מזרחית לטמפרה, וכ-270 ק"מ צפונית להלסינקי.

## גאוגרפיה
ייבסקילה שוכנת לחוף מערב האגם הפיני. שטח העיר הררי ומיוער. 

ברחבי העיר מבנים רבים שתכנן האדריכל הפיני אלוור אלטו. העיר מארחת מדי שנה את ראלי פינלנד, שהוא חלק מאליפות העולם בראלי. בנוסף, קבוצת ההוקי קרח של העיר זכתה בליגת האלופות בעונת 2014/2015 והעפילה לגמר בעונת 2017/2018.

המטה ומפעלים של החברה הפינית פנדה ממוקמים בעיר.

על פי גודל האוכלוסייה בעיר, ממוקמת ייבסקילה במקום השביעי במדינה. בשנת 1940 התגוררו בעיר כ-8,000 תושבים, מאז התפתחה העיר במהירות, ובשנת 2013 התגוררו בה 133,687 תושבים.

## ערים תאומות
לייבסקילה שלוש עשרה ערים תאומות:

* 
* 
* 
*  
* 
* 
* 
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:פינלנד: ערים
קטגוריה:יישובים שהוקמו ב-1837
קוקולה

**קוקולה** (בפינית: **Kokkola**; בשוודית: **Karleby**) היא בירת אזור אוסטרובוטניה המרכזית שבמערב פינלנד, ממוקמת לחופי המפרץ הבוטני.

בשנת 2013 התגוררו בעיר 46,714 איש, נתון הממקם את העיר במקום ה-22 בפינלנד. תחום השיפוט של קוקולה 2,730.81 קמ"ר, ממקם אותה במקום ה-25 במדינה. בעיר מתגוררים 84.2% פינים, ו-13.9% פינים שוודים.

## ערים תאומות
לקוקולה חמש עשרה ערים תאומות:

## קישורים חיצוניים

* 

קטגוריה:פינלנד: ערי חוף
קטגוריה:יישובים שהוקמו ב-1620
תרקוד

**תרקוד** הוא האלבום ה-15 של הזמר שלמה ארצי שיצא במרץ 1984 בחברת התקליטים הד ארצי. האלבום הוקלט בשנת 1983, באולפני "רולי" בגבעתיים. ארצי כתב והלחין את כל השירים. מאלבום זה בלטו השירים: "רוב הזמן את אשתי" (מקום שלישי במצעד הפזמונים העברי השנתי של רשת ג' לשנת תשמ"ד ו"תרקוד" (מקום ראשון במצעד הפזמונים העברי השנתי של רשת ג'), וכן השירים "מה רצינו להגיד" ו"צריך להתקדם". אלבום זה הכתיר את ארצי כזמר השנה של רשת ג' לשנת תשמ"ד.

## האלבום
האלבום הוקלט בשנת 1983 באולפני "רולי" בגבעתיים. המוזיקה באלבום נוגנה עם מערכת התופים האלקטרונית Linn Drum, עם פסנתר אקוסטי של חברת ימאהה, קלידי פנדר רודס והסינטיסייזרים Yamaha DX7, Korg Polysix ו-ARP 2600.

האלבום הופץ בתקליטים, קלטות אודיו ובתקליטורים.

מהאלבום בלטו השירים: "רוב הזמן את אשתי" (מקום שלישי במצעד הפזמונים העברי השנתי של רשת ג' לשנת תשמ"ד ותרקוד (מקום ראשון במצעד הפזמונים העברי השנתי של רשת ג'), בעקבות אלבום זה הוכתר ארצי כזמר השנה של רשת ג' לשנת תשמ"ד.

השיר "מה רצינו להגיד" חודש בעונה ה-10 של תוכנית המציאות "כוכב נולד" וכן בשם "כבר עבר די זמן" באלבומו של ארצי "אהבתיהם". שיר הנושא שפותח את האלבום, תרקוד, שימש בשנת 2025 בתור שיר הזכייה של אמיר שורוש וסנה בתוכנית רוקדים עם כוכבים.

## סיבוב ההופעות
סיבוב ההופעות שבא לאחר צאת האלבום כלל 180 הופעות, והסתיים ב-27 ביוני 1985 לאחר הופעה בתיאטרון חיפה. https://www.nli.org.il/he/newspapers/hadashot/1985/06/30/01/article/83

רשימה חלקית של ההופעות: (לפי מודעות בעיתונים) 

## רשימת רצועות

משך כל הצדדים כולל: 40:42 (לפי סדר קלטת האלבום)

## קרדיטים
* הפקה אומנותית ומוזיקלית: לואי להב (למעט "ועכשיו לנוע" - הפקה מוזיקלית: שלמה ארצי)
* עיבודים: רמי לוין (למעט "ועכשיו לנוע" - עיבוד: שלמה ארצי ודני רובס)
* סינטיסייזרים, פנדר רודס, ופסנתר אקוסטי: רמי לוין
* בס: אוהד אינגר, מיקי שביב
* מכונת תופים אלקטרונית: לואי להב, יזהר אשדות, רמי לוין, יואב גרא
* כלי הקשה: אלון הלל
* גיטרה חשמלית: גרי אקשטיין
* גיטרה אקוסטית: דני רובס
* סינטיסייזרים (בשיר "ועכשיו לנוע"): שלמה ארצי
* הוקלט באולפני "רולי" - אוגוסט 1983- דצמבר 1983
* טכנאי הקלטה ומיקס: יואב גרא
* עוזרת הפקה: דנה פרופר
* עיצוב גרפי: אהוד אביעד
* איור: חנה מרגול
* צילום עטיפה: מיכל היימן-ברק
* עטיפה וחוברת להוצאת ה-CD: דיג'יי רפי

## קישורים חיצוניים

קטגוריה:אלבומי שלמה ארצי
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
ניר גייסט

**ניר גייסט** (נולד ב-18 בספטמבר 1988) הוא יזם ישראלי, מומחה לסייבר ואבטחת מידע. הוא מייסד חברת ניוטרון אבטחת מידע ומנהל טכנולוגיות ראשי (CTO) שלה. בשנת 2005 החל לפתח את טכנולוגיית Paranoid, שהיוותה את הבסיס להקמת החברה.

## ביוגרפיה
גייסט נולד בקיבוץ שדה נחום וגדל בו עד גיל 14, אז עברו הוריו להרצליה. בשנת 1994, בהיותו בן 6, הרכיב את המחשב הראשון שלו מגרוטאות שמצא, ובשנת 1997 הקים יחד עם אחיו, עופר גייסט, מעבדת מחשבים שסיפקה שירותי תמיכה ותיקון לחברי הקיבוץ. זמן קצר אחר כך הפכה לחברה לשירותי אחסון לגלישה באינטרנט ושירותי תמיכה טכנית. אז קיבלה את שמה ניוטרון (באנגלית: **Nyotron**), שמלווה את החברה עד לגלגולה הנוכחי.

בשנת 1998, כשהוא בן 10, החל את לימודיו בטכניון באופן עצמאי, והתמקד בלימודי הנדסה מתארים שונים. באותן שנים נחשב לסטודנט הצעיר בישראל. במקביל, החל לפרוץ לאתרים גדולים, דבר שהוביל אותו לספק שירותי אבטחת מידע לבנקים הגדולים בישראל.

בשנת 2004 הקים את אתר בלקליסט - blacklist, אתר שסייע לגולשים להסיר את עצמם מרשימות תפוצה של ספאמרים (דואר זבל).

בשנת 2005, כשהוא בן 16, סיפק שירותי ייעוץ בנושא אבטחת מידע לחברת מיקרוסופט, שבעקבותיהם הוזמן לייצג את החברה בוועדות הכנסת לנוער בנושא אינטרנט ומדיה. בתקופה זו ייעץ ישירות גם לביל גייטס וסטיב באלמר  בענייני אבטחת מידע.. בסוף 2005 החל לפתח את טכנולוגיית Paranoid, ובמקביל פרש מלימודיו בתיכון אלון ברמת השרון, כשהוא בן 17. בשנת 2006 טס עם אחיו לבוקרשט שברומניה, שם השתקע במשך שנתיים ופיתח את אב הטיפוס של Paranoid. עם חזרתו לארץ ב-2008, החל לאתר משקיעים לפיתוח הטכנולוגיה. באותה השנה בנה גייסט תוכנית לימודים לתיכון עירוני י"ד בתל אביב, אשר התמקדה בחינוך והעשרה בתחום אבטחת המידע והאקינג, והועברה על ידי גייסט בעצמו לתלמידי התיכון.

## לקריאה נוספת
* ידיעות אחרונות, מוסף ממון 27.6.2013, עמוד 6

## קישורים חיצוניים
* 
* Soft spot: The cyber battlefield - כתבה מאתר ניר גייסט באתר ישראל היום , 5 בפברואר 2013
* 
* 
* Anonymous hackers declare assault on Israel - כתבה באתר ג'רוזלם פוסט , 4 במאי 2013
* הבהלה לאינטרנט - ראיון קולי באתר 103fm מרץ 2013
* 
* 

## הערות שוליים

קטגוריה:מייסדי חברות תוכנה ישראלים
קטגוריה:פורבס 30Under30: ישראל
קטגוריה:שדה נחום: אישים
קטגוריה:ישראלים שנולדו ב-1988
ג'ים קלאס הירוז

**ג'ים קלאס הירוז** (באנגלית: **Gym Class Heroes**) היא להקת ראפ רוק אמריקאית.

## היסטוריה
### 1997-2001: הקמת הלהקה ואלבום בכורה
טרווי מקוי פגש את מאט מקגינלי בכיתה ט' בתיכון בניו יורק בו למדו יחד, השניים נפגשו בשיעור התעמלות ומכאן שם הלהקה שפירושו "גיבורי שיעור התעמלות". משנת 1997 הם החלו לשיר וליצור מוזיקה והופיעו במסיבות וימי הולדת. לאחר מכן זכה מקוי בתחרות כישרונות של MTV שהפרס היה להשתתף בקליפ של הראפר Styles P. ב-23 בדצמבר 2001 הוציאה הלהקה את אלבום הבכורה שלה שנקרא "**...For the Kids**" והופץ בצורה עצמאית.

### 2003-2005: אלבום שני
בשנת 2003 יצאה הלהקה לסיבוב הופעות והחלה להקליט חומרים לאלבום סטודיו שני. במהלך העבודה על האלבום פרש מיילו בונקי מהלהקה והצטרף אליה דישאי לומובה אשר למד באותו זמן באוניברסיטת קורנל בתור המתופף החדש. עוד לפני שיצא האלבום הוא משך את תשומת לבו של פיט ונץ הסולן של להקת פול אאוט בוי אשר החתים את הלהקה בחברת התקליטים שלו. האלבום שנקרא "**The Papercut Chronicles**" יצא ב-22 בפברואר 2005. חודש לאחר יציאת האלבום יצא הסינגל הראשון ממנו שהיה "Cupid's Chokehold". צולמו וידאו קליפים לסינגלים "Taxi Driver" ו"yes".

### 2006-2007: אלבום שלישי
אלבום הסטודיו השלישי של הלהקה נקרא "**As Cruel as School Children**" ויצא ב-25 ביולי 2006. ב-28 באוגוסט יצא הסינגל הראשון שהיה "The Queen and I". אחריו יצא הסינגל "New Friend Request" והסינגל השלישי מהאלבום היה "Cupid's Chokehold" שיצא שוב באלבום זה. באותו זמן הלהקה זכתה לחשיפה גם בעקבות השתתפותו של מקוי בסינגל של להקת קוברה סטארשיפ. הסינגל הרביעי מהאלבום יצא ב-11 במאי 2007 והיה "Shoot Down the Stars". הסינגל החמישי והאחרון מהאלבום היה "Clothes Off!!" שיצא ב-27 ביולי.

### 2008: אלבום רביעי
לאחר סיבוב הופעות של 7 שבועות ברחבי אמריקה החלה הלהקה להקליט חומרים לאלבום חדש. האלבום כלל שיתופי פעולה עם אומנים כמו דריל היל, The-Dream, אסטל ובאסטה ריימס. ב-13 ביולי 2008 יצא הסינגל הראשון מהאלבום שהיה "Peace Sign/Index Down". לאחר מכן יצא הסינגל השני שהיה "Cookie Jar" אשר זכה להצלחה רבה. האלבום שנקרא "**The Quilt**" יצא ב-9 בספטמבר 2008 ונכנס למקום ה-14 במצעד הבילבורד עם מכירות של 30 אלף עותקים בשבוע הראשון ליציאתו. ב-1 בדצמבר יצא הסינגל השלישי והאחרון מהאלבום שהיה "Guilty as Charged".

### 2009-2011: פרויקטים שונים
בשנת 2009 רצה מקוי לפתוח בקריירת סולו והחל לעבוד על אלבום בכורה שנקרא "**Lazarus**". הסינגל הראשון ממנו היה שיתוף פעולה עם ברונו מארס בשיר "Billionaire". מקוי הופיע גם בשיר "Higher" של טאיו קרוז.

### 2011-הווה: אלבום חמישי
ב-15 בנובמבר 2011 הוציאה הלהקה את אלבום הסטודיו החמישי שלה שהיה אלבום המשך לאלבום הבכורה ונקרא "**The Papercut Chronicles II**". הסינגל הראשון מהאלבום היה שיתוף פעולה עם אדם לוין שנקרא "Stereo Hearts" ויצא ב-30 במאי 2011. השיר זכה להצלחה רבה והגיע לראשי המצעדים במספר מדינות וישראל בתוכן. הסינגל השני יצא ב-31 באוקטובר והיה שיתוף פעולה עם הזמרת ניאון היטץ' בשיר "Ass Back Home". לאחר מכן יצא הסינגל "The Fighter" שהיה שיתוף פעולה עם ראיין טדר שיצא ב-31 במאי 2012. ב-27 באוגוסט יצא הקליפ לשיר "Martyrial Girl$".

## דיסקוגרפיה
* 2001: ...For the Kids
* 2005: The Papercut Chronicles
* 2006: As Cruel as School Children
* 2008: The Quilt
* 2011: The Papercut Chronicles II

## קישורים חיצוניים

* 

קטגוריה:להקות בנים
קטגוריה:להקות רוק אמריקאיות
קטגוריה:זוכי פרס בחירת הנוער
סיפאקה מעוטרת

**סיפאקה מעוטרת** (שם מדעי: *Propithecus diadema*) הוא מין בסכנת הכחדה של למור מהסוג סיפאקה, החי ביערות גשם במזרח מדגסקר. זהו מין הלמור הגדול ביותר. אורך זכר בוגר הוא 105 ס"מ, כשחצי ממנו הוא אורך הזנב. הסיפאקה המעוטרת התפתחה באופן עצמאי כ-55 מיליון שנים (מדגסקר הופרדה מאפריקה לפני כ-90 מיליון שנים). הסיפאקה נקרא במלגשית **סימפונה**, **סימפוני** ו**אנקומבה ג'ובי**.

הסיפאקה המעוטרת נבדלת מרוב מיני הלמור על ידי גודלה ועל ידי הסימונים השונים על גופה. גופה של הסיפאקה בצבע אפור, ורגליה בצבע זהוב. עיניה הן בצבע חום-אדמדם, והפרווה על פניו היא בצבעים שונים, מלבן לאפור ועד שחור. גבה בצבע אפור. כפות ידיה ורגליה בצבע שחור, כשזרועותיה ורגליה בצבע זהבהב.

תחום-התפוצה של הסיפאקה המעוטרת הוא אחד מתחומי-התפוצה הכי גדולים בסוג סיפאקה, למרות שמיפוי סופי של האזור לא נעשה. הסיפאקה המעוטרת בדרך-כלל חיה ברום של 200–800 מטרים מעל פני הים, ביערות שפלה, וברום של 800–1,550 מטרים מעל פני הים בחלק מהיערות שבהם היא נחקרה. כמו כל המינים של הלמורים, הסיפאקה התפתחה באופן עצמאי באי מדגסקר, בנפרד משאר המינים האפריקאיים.

נראו תצפיות חריגות של הסיפאקה המעוטרת בדרום-מרכז מדגסקר. הפרטים שנמצאו היו בצבעים שונים מהאוכלוסייה הצפון-מזרחית, כולל תצפית אחת לפחות של סיפאקה מעוטרת שחורה כולה. תוצאות ניתוחי DNA שנעשו לפרטים אלה לא הביאו לתוצאות עקביות שניתן היה להסיק מהן האם להגדיר פרטים חריגים אלו כמין חדש.

סיפאקה מעוטרת בדרך-כלל נצפית בקבוצות של 2–10 פרטים, שעשויות לכלול זכרים רבים ונקבות רבות. כל קבוצה מגינה על תחום של 250–500 דונם על ידי סימון ריח טריטוריאלי. למרות שהסיפאקה המעוטרת נלחמת בחירוף נפש על נחלתה עם סיפאקות מעוטרות אחרות, היא חולקת את נחלתה עם מינים אחרים של למורים. הסיפאקה המעוטרת הולכת כל יום מרחק של כ-1.6 ק"מ על מנת לחפש מזון. הסיפאקה אוכלת כל יום פירות מכ-25 מינים, וניזונה גם מפרחים, זרעים ועלים ממינים שמשתנים לפי העונה.

הסיפאקה המעוטרת היא מאוד אתלטית, ומסוגלת לקפוץ במהירות של כ-30 קמ"ש. זהו מין שוכן-עצים, שנראה מעט מאוד על הקרקע. הסיפאקה המעוטרת משמיעה קריאת אזהרה מתי שהיא מבחינה בטורף. טורפיה היבשתיים היחידים של הסיפאקה הם התנין והפוסה.

הזכר מגיע לבגרות מינית בגיל שנתיים עד שלוש שנים. ההזדווגות מתרחשת בקיץ, ובדרך כלל נולד צאצא אחד לכל נקבה לשנה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אדוארד טרנר בנט
קטגוריה:אינדריים
קטגוריה:בעלי חיים שתוארו ב-1832
קטגוריה:יונקים ביערות הגשם של מדגסקר
אורוון

**אורוון** המכונה גם בשם "ללית" היא דמות בדיונית המופיעה בלגנדריום של ג'.ר.ר. טולקין. בת הורין תליון ומורוון אלדוון ואחות טורין טורמבר. אורוון חיה בדור לומין לקראת סוף העידן הראשון.

## חייה
אורוון נולדה בדור לומין לאביה הורין תליון ולאמה מורוון אלדוון כשנתיים לאחר הולדתו של אחיה הבכור - טורין, ואחת עשרה שנים לאחר דגור ברגולך. צהוב היה שערה ובהירות היו עיניה וקולה התרונן בצחוק עת רצה במשחקיה בשדות. כל אנשי אביה אהבו אותה מאוד ומשום צחוקה כינו אותה בשם "ללית" שפשרו צחוק, על שם קולו העליז של הנחל העובר ליד בית אביה.
גם טורין אחיה אהבה מאוד ועת שוטטה בעשב או בין העצים, היה שומר עליה בחשאי.

מאנגבנד באה מגפה להיתלום והפילה רבים מילדי האדם למשכב. טורין ואחותו אף הם חלו במגפה, אך בעוד שטורין החלים וקם על רגליו, מתה אחותו אורוון והיא בת שלוש במותה.

בעקבות מותה, גבר בטורין רצונו ללחום במורגות' ועושי דברו, וזמן מה לאחר מכן טורין אכן עזב את בית אמו לדוריאת, על מנת לשרת אצל מלך האלפים תינגול.

## ראו גם
* ילדי הורין
* טורין טורמבר
* ניינור ניניאל
* הורין תליון
* מורוון אלדוון

קטגוריה:שר הטבעות: דמויות
פרסי המוזיקה היוונית של MAD TV

טקס **פרסי המוזיקה היוונית של MAD TV** (בקיצור: טקס **פרסי המוזיקה היוונית**) (באנגלית **MAD Video Music Awards**, בקיצור **MAD VMA**) הוא טקס שבו מוענקים פרסי מוזיקה לאמנים יווניים על ידי ערוץ המוזיקה היווני MAD TV. הטקס החל בשנת 2004 ביוזמת MAD TV, שמארגן ומשדר את הטקס כל שנה בחודש יוני. משנת 2011 הטקס נערך בחסות חברת התקשורת וודאפון, לה יש קשרים עסקיים עם MAD TV. בשנים אלה נקרא הטקס **MAD Video Music Awards by Vodafone**, עם ציון שנת הטקס. 
 
הטקס הוא האירוע המרכזי של MAD TV, ובדומה לטקס פרסי הווידאו קליפים של MTV הוא מלווה בהופעות חיות של מוזיקאים ואמנים ומעניק פרסים לאמנים, בין היתר, עבור וידאו קליפים.

זהו טקס פרסי המוזיקה היחיד ביוון והוא מנוהל על ידי גוף פרטי. זאת לאחר שאירועי "טקס פרסי האריון" מטעם הפדרציה לתקליטים של יוון הופסקו ב-2007.

הזכייה בכל קטגוריה נקבעת באמצעות בחירת קהל הצופים של MAD TV כאשר בכל קטגוריה חמישה מועמדים לזכייה. הבחירות נעשות באתר האינטרנט של הטקס, באתר וודאפון היווני, או על ידי שליחת מסרון. בקטגוריית שיר השנה, שנוספה ב-2013, הקהל בוחר שיר לזכייה מתוך 50 שירים ("Top 50") שנבחרו מראש על ידי "MediaInspector".

קטגוריות שהיו נהוגות בעבר כוללות את "קליפ המוזיקה האלטרנטיבית הטוב ביותר", "מילות השיר הטובות ביותר", "הלחן הטוב ביותר", "הציטוט הטוב ביותר",  "בימוי הקליפ הטוב ביותר", "הקליפ האמנתי הטוב ביותר", "הקליפ הסקסי ביותר", ו"שיר השנה של MAD RADIO".

מלבד ב-MAD TV, וב-MAD RADIO ביוון הטקס מועבר בשידור חי גם בקפריסין החל מ-2005, בבולגריה החל מ-2009, ובסטרימינג באתר האינטרנט של MAD TV. בארץ הטקס שודר ב"רדיו כחול יוון" ב-2012.

## קטגוריות הזכייה
* קליפ השנה
* קליפ הלאיקו הטוב ביותר
* קליפ הפופ הטוב ביותר
* קליפ הדאנס הטוב ביותר
* קליפ הפופ רוק הטוב ביותר
* קליפ המוזיקה האורבנית הטוב ביותר
* אייקון האופנה בקליפים
* הדואט / שיתוף הפעולה המוזיקלי הטוב ביותר
* ההרכב הטוב ביותר
* האמנית הטובה ביותר
* האמן הטוב ביותר
* האמן החדש הטוב ביותר (תגלית השנה)
* אמן השנה
* אמן השנה של קפריסין
* שיר השנה

## קישורים חיצוניים
* 
* 
* עדי בבילה, טקס פרסי המוזיקה היוונית בשידור חי, באתר "לילות יוון", ב-17 ביוני 2012
* עדי בבילה, טקס פרסי המוזיקה היוונית, הזוכים!, באתר "לילות יוון", ב-21 ביוני 2012

## הערות שוליים

MAD TV
MAD TV
שטח-ראש הודי

**שְׁטַח-רֹאשׁ הָדִּי** (שם מדעי: *Platycephalus indicus*) הוא דג קרקעית ממשפחת השטח-ראשיים, שתפוצתו הטבעית באוקיינוס ההודי. הדג פלש באמצעות תעלת סואץ לים התיכון, והתגלה בו לראשונה בשנת 1953 בחופי ישראל. דג זה הוא קרובו לסוג של שטח-ראש בסנסי.

שטח-ראש הודי הוא שוכן קרקעית, על חול או בוצה, בסמוך לשוניות באקלים סובטרופי. מין זה הוא טורף האורב לטרפו ממקום מחבואו בחול, וניזון בעיקר מדגים וחסרי חוליות. אורכו הנפוץ של הדג נע בין 30-50 ס"מ ואורכו המקסימלי מגיע עד 70 ס"מ.

בשלבים מוקדמים של חייו ישהה השטח-ראש הודי בשפכי נהרות ובמים מתוקים בלהקות. שטח-ראש הודי נדוג באופן מסחרי בכל תפוצתו הטבעית על ידי מכמורתנים. המכמורתן יאתר את הדג עד עומק 30 מטר, אולם לכידות נפוצות יותר בעומקים הרדודים מ-15 מטר. הדג משמש כמקור מזון ונעשה בו שימוש ברפואה עממית בסין. עקב הידרדרות איכות המים המתוקים באזורי תפוצתו הטבעיים של הדג, ישנו חשש מסוים לאזורי הרבייה של המין. ביצי הדג הם פלגיים (נסחפים בזרמי המים).

## תפוצה
תפוצת הדג באוקיינוס ההודי; בים האדום, במזרח אפריקה ועד הפיליפינים, בצפון עד דרום יפן וקוריאה, ודרום עד צפון אוסטרליה. לדג תפוצה נרחבת במזרח האוקיינוס ההודי מבנגל ועד מפרץ תאילנד.

שטח-ראש הודי הוא דג פולש בים התיכון, אליו הגיע דרך תעלת סואץ באמצעות תהליך שנקרא הגירה לספסית. הדג התגלה לראשונה בים התיכון בשנת 1953 בחופי ישראל על ידי החוקר הישראלי דור בן טוביה. במצרים זוהה לראשונה בשנת 1963, ובלבנון בשנת 1977. כיום הדג נדיר יחסית בים התיכון.


Platycephalus indicus, Taiwan.JPG|שטח-ראש הודי, נלכד בטאיוואן
Platycephalus indicus Pakistan 1.jpg|שטח-ראש הודי, נלכד בפקיסטן


## קישורים חיצוניים

* תיעוד לכידה בישראל, ותמונות של שטח-ראש הודי - פורום הדיג הישראלי.
* Platycephalus indicus מאתר הוועדה המדעית לים התיכון 
* Platycephalus indicus מאתר IUCN 

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:שטח-ראשיים
קטגוריה:מיני בעלי חיים פולשים בישראל
קטגוריה:דגי ים בהודו
הונדריביה

שמאל|ממוזער|250px|רובע הדייגים בהונדריביה
**הוֹנְדָרִיבְּיָה** (בבסקית: **Hondarribia**, רְדֵדָה) היא עיר השוכנת בצד המערבי של שפך הנהר בּידָסוּאָה בחבל הבסקים שבספרד. בספרדית היא נקראת **פואנטרביה** (Fuenterrabia). זוהי עיר גבול הבנויה על כף קטן אשר משקיף אל אַנְדָיי שבצרפת, מעברו השני של מפרץ טְשִׁינְגוּדִי. חלקה העתיק של העיר מבוצר ומוקף חומות. בסמוך לה שדה התעופה סן סבסטיאן לטיסות פנים-ארציות. ב־2022 מנתה אוכלוסיית הונדריביה 16,904 נפש.

## היסטוריה
לעיר העתיקה המבוצרת, המוכרת יותר בשמה הספרדי 'פואנטרביה', נודעה חשיבות אסטרטגית, וארבע פעמים במהלך תולדותיה הושמה במצור ואף נכבשה: 
* ב-1521 נכבשו העיר והמצודה על ידי צבא ממלכת נאווארה בפיקודו של גיום גופייא, סניור דה בוניבה, אך הושבו בסופו של דבר לידי הספרדים ב-1524.
* ב-1638 צר על העיר צבא צרפתי בן 27,000 חיילים בפיקודו של אנרי, נסיך קונדה. המצור נמשך חודשיים, ובמהלכו ירו החיילים הצרפתיים 16,000 קלעים על חומותיה של פואנטרביה. מן המגינים שרדו 300 איש בלבד, מרביתם נשים וילדים, והעיר חרבה למעשה אך סרבה להיכנע. הספרדים הצליחו בסופו של דבר להדוף את הצבא הפולש ולהציל את העיר, והמאורע נחוג בה מדי שנה ב-8 בספטמבר בתהלוכה הנקראת אלארדֶה.
* ב-1719, במהלך מלחמת הברית המרובעת, שוב הותקפה העיר.
* ב-1792 כבש צבא צרפת המהפכנית את העיר אחרי שהצליח להבקיע את חומותיה, ואחר כך פוצץ את קטע החומה הפונה לעבר צרפת. חתימת שלום בזל ב-1795 הצילה את הביצורים האחרים מגורל דומה. 

## קישורים חיצוניים

* 

קטגוריה:חבל הבסקים: ערים
קטגוריה:יישובים שהוקמו במאה ה-13
קטגוריה:מפרץ ביסקאיה: ערי נמל
עמדי

שם משפחה למי שמוצאו מהעיר אל-עמאדיה שבחבל כורדיסטן העיראקית.

קטגוריה:שמות משפחה
פירוק המנזרים באנגליה

[שמאל|ממוזער|250px|[חורבה (מבנה)|חורבות מנזר גלסטונברי, שפורק ב-1539 לאחר הוצאתו להורג של אב המנזר באשמת בגידה]]
**פירוק המנזרים באנגליה** (באנגלית: **Dissolution of the Monasteries**) הוא השם שניתן במחקר ההיסטורי המודרני לסדרת צעדים מנהלתיים וחוקתיים  שנקט המלך הנרי השמיני בין השנים 1536–1541, במסגרת הרפורמציה באנגליה. באמצעותם השתלט המלך על רכוש הכנסייה ואדמות המנזרים באנגליה. הנרי השמיני פירק את מגוון המוסדות שחיו בהם קהילות דתיות באנגליה, ויילס ואירלנד. הוא העמיד את רכושם ונכסיהם למכירה לבני האצולה, החצרנים ובעלי האחוזות שתמכו בו.

הנרי השמיני שאב את הסמכות החוקית למעשים אלו מ"חוק העליונות הראשון", אשר אושר על ידי הפרלמנט ב-1534; החוק העניק לו את ראשות הכנסייה באנגליה וניתק אותה ממרותו של האפיפיור ברומא. שני חוקים נוספים שאפשרו זאת הם חוקי פירוק המנזרים שאישר הפרלמנט ב-1536 וב-1539. רק ב-1795 נבנה שוב מנזר ראשון על אדמת אנגליה.

## קישורים חיצוניים
* 

קטגוריה:אירלנד: היסטוריה
קטגוריה:ויילס: היסטוריה
קטגוריה:הנרי השמיני
קטגוריה:הרפורמציה באנגליה
קטגוריה:הכנסייה האנגליקנית
פרח לב הזהב

ממוזער|דוד והברבור - פרט מעיבוד למחזה של הספר בביצוע תיאטרון קרן אור (לוד, 2018)
ממוזער|דוד ופרח לב הזהב - פרט מעיבוד למחזה של הספר בביצוע תיאטרון קרן אור (לוד, 2018)
**פֶּרַח לֵב הַזָּהָב** הוא סיפור ילדים עברי שהתפרסם לראשונה בשנת 1930 בקובץ "101 מעשיות, אגדות וסיפורי עם", מפרי עטו של סופר הילדים שלמה זלמן אריאל. הסיפור כולל מוטיבים מסיפורי עם שונים ומאגדות הנס כריסטיאן אנדרסן. 

## עלילה
במרכז הסיפור ילד שאמו נופלת למשכב ואיש אינו יודע כיצד לרפאה. אולם רק רופא זקן מסביר לילד כי הדרך היחידה להצילה היא על ידי מציאת פרח אדום ולו לב זהב הנמצא בהרים הרחוקים. לאחר שהאם תריח אותו, היא תבריא. 
 
בגרסאות שונות של הסיפור, הילד הוא הקטן משלושה בנים, כאשר הם נדרשים לצאת למסע אחר הפרח, הגדול אינו יכול כיוון שעליו להישאר ולהאכיל את אמם, האמצעי אינו יכול כיוון שהוא נדרש להישאר ולנקות, וכך נותר הילד הצעיר שיוצא למסע.

במסעו אחר פרח לב הזהב הילד מגיע ליער ותועה בדרך ומתחיל לבכות. תחילה שומע אותו עורב, ופונה אליו, הנער מספר לו את סיפורו והעורב מציע לסייע לו תמורת מעט מהאוכל שלקח לדרך. הילד נותן לו את האוכל והעורב מראה לו את הדרך עד שהם מגיעים לקיר גבוה אותו הוא אינו מסוגל לעבור, והוא מתיישב ובוכה. כבשה ששומעת את בכיו פונה אליו, והוא מספר לה את סיפורו, היא מציעה להראות לו היכן ישנו פתח בקיר בתמורה לכובע שלו, והוא נותן לה את הכובע וגם את המעיל והיא מראה לו את הדרך.

הילד ממשיך במסע ומגיע לנהר גדול אותו הוא לא יכול לעבור, והוא מתיישב ובוכה. מגיעה אווזה (בחלק מהגרסאות: ברבור) והוא מספר לה את סיפורו, היא מציעה להעבירו לצדו השני של הנהר ובתמורה היא מבקשת שייתן לה את הנעליים שלו. הילד נותן לה את נעליו וגרביו ויחד הם עוברים לצידו השני של הנהר.

על שפת הנהר הוא רואה את הפרח וממהר לקטוף אותו ולשוב הביתה. הילד מגיע פצוע, יחף ורעב ומעניק לאמו את הפרח, לאחר שהאם מריחה אותו היא מיד מבריאה. בסוף הסיפור האם מחבקת ומנשקת את הילד וכל פצעיו מתרפאים.

## עיבודים
הסיפור זכה לגרסאות שונות, בהן משל אוריאל אופק, רפאל ספורטה, תלמה אליגון-רוז, בינה אופק, שלמה זלמן אריאל, יעקב מיטלמן ואפרים סידון.

עפרה ויינגרטן סיפרה עיבוד של חיה שנהב לסיפור "פרח לב הזהב" ב"פרפר נחמד" בפרק "מתגעגעים לדודו".

בשנת 1993 הספר עובד למחזמר לילדים בהפקת לירן הפקות. מהפקה קטנה שהציגה במתנ"סים ובאולמי תרבות ברחבי הארץ, ההצגה הפכה למחזמר שלם ואליו לוהקו מפורסמים רבים במהלך השנים (עד שנת 2005). כגון דן תורג'מן, נתן נתנזון, אפי בן ישראל, רפי אמזלג ועוד.

עיבוד תיאטרוני נוסף לספר הועלה בהפקת בית צבי בחנוכה 2001. נכתב בידי סמדר שיר, נוהל מוזיקלית בידי טל פורר ובוים על ידי משה קפטן. הוצג בעיקר בחג החנוכה עד לשנת 2009.

במהלך 1997 צולמה קלטת לילדים על סיפור זה בשילוב של הסברה על עשיית סרט בשם "עושים סרט: פרח לב הזהב", בכיכובה של ענת אלימלך.

## קישורים חיצוניים
*  
*ורד טוהר, "מאבקי כוח וזיכרון תרבותי בזירת ספרות הילדים העברית: תיאורי שלושה מקרים", עלי ספר: מחקרים בביבליוגרפיה ובתולדות הספר העברי המודפס והדיגיטלי כ"ט (תש"ף), עמ' 179 – 196.
*פרח לב הזהב באתר בית צבי
*מצגת פרח לב הזהב, באתר אורייאנית

## הערות שוליים

קטגוריה:מעשיות ואגדות
ריצ'רד אדינסל

**ריצ'רד סטיוארט אָדינְסֱל** (באנגלית: **Richard Stewart Addinsell**; 13 בינואר 1904 - 14 בנובמבר 1977) היה מלחין בריטי, שעיקר פרסומו בא לו מקונצ'רטו ורשה, שחובר כמוזיקה לסרט "אור ירח מסוכן" מ-1941. (הסרט נודע גם כ"טייסת המתאבדים").

## חייו
אדינסל נולד בלונדון, הצעיר בשני בניו של ויליאם ארתור אדינסל, רואה חשבון, ואני ביאטריס ריצ'רדס. בשנותיו הראשונות למד בבית ואחר נרשם להרטפורד קולג' באוקספורד ללימודי משפטים, שאותם הפסיק לאחר שנה וחצי, כאשר החל להתעניין במוזיקה. בשנים 1926-1925 למד בקולג' המלכותי למוזיקה ולאחר זאת החל בקריירה של כתיבת שירים למופעי רביו ומוזיקה נלווית להצגות. בשנת 1928 החל שיתוף פעולה פורה עם הסופרת קלמנס דיין (1965-1882). עבודתו עמה נמשכה עד מותה, והתוצאה המרשימה ביותר שלה הייתה הגרסה המשולבת של אליס בארץ הפלאות ואליס בארץ המראות. אדינסל כתב מוזיקה גם למחזה של דֵיְין "אור ירח כסוף" (בו התוודע אל גרטרוד לורנס, שהקליטה את שיר הנושא), ו"המושיעים", מחזור של תסכיתים דתיים לרדיו של דיין.

משנת 1936 החל לכתוב מוזיקה לסרטים עלילתיים תיעודיים. ב-1937 כתב מוזיקה לסרט "שרפה מעל אנגליה". הוא זכה לראשונה להצלחה של ממש בסרט "היה שלום, מר צ'יפס" בשנת 1939. משנת 1942 קיים קשר ידידות ושיתוף פעולה פורה עם ג'ויס גרנפל (1979-1910), בשירים שהופיעו לראשונה במופעי רביו בווסט אנד והיו בהמשך לחלק בלתי נפרד ממופעי היחיד שלה על הבמה. ב-1949 חיבר את המוזיקה לסרט "מתחת לחוג הגדי" בבימויו של אלפרד היצ'קוק. ב-1957 הלחין את פסקול הסרט "הנסיך ונערת השעשועים". ב-1961 כתב את המוזיקה לסרט "האביב הרומאי של גב' סטון".

קונצ'רטו ורשה של אדינסל העיב עם השמעתו בסרט הבריטי מ-1941 "אור ירח מסוכן" על כל תרומותיו הקודמות לתיאטרון ולקולנוע. היצירה זכתה ליותר מ-100 הקלטות ולמכירות שעלו על חמישה מיליון והייתה לחביבת הקהל ברפרטואר המוזיקה הקלה. מלחינים אחרים הלכו בעקבות אדינסל וכתבו יצירות דומות בסגנון קונצ'רטו לפסנתר, בהן "חלום אולוון" של צ'ארלס ויליאמס ו"אגדת הר הזכוכית" של רוטה.

## קישורים חיצוניים

* 

## הערות שוליים

קטגוריה:מלחינים בריטים
קטגוריה:מלחיני קולנוע בריטים
קטגוריה:בריטים שנולדו ב-1904
קטגוריה:בריטים שנפטרו ב-1977
Syncopy Films

**סרטי סינקופי** הוא שמם של אולפני הפקות סרטי קולנוע מיסודו של הבמאי כריסטופר נולאן ורעייתו, המפיקה אמה תומאס. השם "סינקופי" נובע מהמונח הרפואי להתעלפות, סינקופה.

## פילמוגרפיה

## קישורים חיצוניים
* 

## הערות שוליים

*
קטגוריה:חברות אמריקאיות להפקת סרטים
קטגוריה:חברות בידור
סמל הסן

**סמל הסן** (בגרמנית: **Landeswappen Hessens**) הוא סמלה הרשמי של המדינה הגרמנית הסן. הסמל נכנס לשימוש ב-1949, עם הקמת המדינה לאחר מלחמת העולם השנייה.
הסמל מעוצב ממגן כחול שבו מוטען אריה זקוף, צבוע בעשרה פסים אדומים ולבנים לסירוגין שטפריו זהובים. מעל המגן מוצג כתר זהב מעוטר בפירות כחולים.

בדומה לסמל תורינגיה, יורש הסמל את מקורו מסמלו של דוכס תורינגיה מהמאה ה-13, ששלט גם על מחוזות שנמצאים כיום בתחומה של הסן. כמו כן, היו בעברה של המדינה תקופות בהן השתמשו בסמלים בעיצוב זהה או דומה כגון בשנים 1918–1945.

על פי חוקת המדינה, מותר רק למוסדותיה הרשמיים להשתמש בסמל, ועל כן עוצב גם סמל לשימוש אזרחי שכולל רק את האריה בצבע אדום או לבן בלבד.


Landeszeichen Hessen rot.svg|הסמל האזרחי באדום
Vollwappen Wettiner Landgraf Albrecht 1265.png|סמל דוכס תורינגיה מ-1265


## ראו גם
* דגל הסן

## קישורים חיצוניים

* הסמל באתר המדינה 
* סמל הסן באתר סמלי העולם 

## הערות שוליים

הסן
קטגוריה:הסן
סיפאקה זהובת-כתר

**סיפאקה זהובת-כתר** (שם מדעי: *Propithecus tattersalli*) היא מין של למור בגודל בינוני מהסוג סיפאקה, החי ביערות נשירים יבשים בצפון האי מדגסקר. הסיפאקה זהובת-הכתר מזוהה, כפי שמשתמע משמה, מפרוותה הזהובה ומה"כתר" הכתום על ראשה.
## מאפיינים
זהו אחד ממיני הסיפאקה הקטנים ביותר. הוא שוקל כ-3.5 ק"ג ואורכו מגיע עד 90 ס"מ. תזונתו כוללת זרעים ועלים. שמו המדעי של הסיפאקה זהובת-הכתר נקרא על שם איאן תאטרסאל, שראה את הלמור לראשונה ב-1974, אך הוא לא תואר בצורה מספקת עד 1998, השנה שבה תואר על ידי אלווין סיימונס, שלקח כמה וכמה פרטים כדי להרבות אותם בשבייה למטרות שימור. כמו 
מרבית הלמורים (על-משפחה) היא נמצאת בסכנת הכחדה עקב בירוא יערות, קצב רבייה נמוך וציד.

## רבייה
תקופת ההריון של הנקבה היא כשישה חודשים ותקופת ההנקה היא חמישה חודשים. הנקבה מתרבה אחת לשנתיים וזה אחד הדברים שבגללם היא בסכנת הכחדה. הצאצאים נולדים עם מעט שיער ושהם מתבגרים הם מתחילים לרכוב על גבה של האם.
## קישורים חיצוניים

## הערות שוליים

קטגוריה:טקסונים שתוארו בידי אלווין ל. סימונס
קטגוריה:ערכים שבהם תבנית בריטניקה אינה מתאימה
קטגוריה:אינדריים
קטגוריה:בעלי חיים שתוארו ב-1988
גורדי בהרפתקה מהסרטים

**גורדי בהרפתקה מהסרטים** הוא משחק מחשב מאת חברת קומפדיה ובהפצת הד ארצי שפותח ב־1998.

## עלילת המשחק
המשחק מתרחש באולפן אנימציה לסרטים, בו מר דונקי המנהל, מתרגז על מייקי הצייר ומאיץ בו לגמור את הסרט המצויר או שיפוטר מעבודתו, לרוע המזל מייקי נרדם בגלל שלא ישן כמה לילות, ולעזרתו נחלצים גורדי וגברת כפפה, שנחלצים לעזרתו, כי אם הוא יפסיק לצייר אז גורדי יעלם והכפפה תושלח לפח.
על השחקנים ללקט חפצים שונים ולפתור פאזלים עד ליצירת הסרט המושלם.

## מהלך המשחק
את מרבית החפצים הנחוצים להשלים את קטעי הסרט אוספים על ידי הקלקה על חפצים שונים בסביבת המשחק, שאת חלקם מקבלים לאחר שפותרים חידות שונות.

המשחק מתנהל באולפן האנימציה, בסטודיו, בחדר האביזרים, בחדר התלבושות, חדר המוזיקה חדר המנהל, ובמסדרונות. על השחקן להשלים את הסרט, המלווה בשבעה קטעי אנימציה. עלילת המשחק מתבססת על אגדת העם "החתול במגפיים". את תפקיד הראשי, איתייקו החתול, גילם כוכב הילדים איתי שגב.

בעריכת הסרט ניתן לשנות מוזיקה, לשנות משפטים של דמויות, להקליט משפטים באמצעות מיקרופון ולשלבם במשחק.
אחרי ששבעת קטעי האנימציה הושלמו, גורדי מספר על קטע שמיני ואחרון, המסיים את הסרטון המצויר. לאחר שהמשימה הושלמה מר דונקי מברך את מייקי על השלמת הסרט, והקרנתו מתחילה.

## קישורים חיצוניים
* 
* 
* 

קטגוריה:משחקי הרפתקה ממוחשבים
קטגוריה:משחקי וידאו שפותחו בישראל
קטגוריה:משחקי וידאו בעברית
קטגוריה:משחקי וידאו משנת 1998
קטגוריה:קומפדיה
וינסנט סיינט ג'ון

**וינסנט סיינט ג'ון** (באנגלית: **Vincent Saint John**; 6 ביולי 1876 - 21 ביוני 1929) היה מנהיג פועלים בארצות הברית ומארגן איגוד מקצועי אשר פעל כנשיא סניף פלורידה של "פדרציית הכורים המערבית" בין 1901–1904, וכמזכיר הכללי של "איגוד פועלי התעשייה של העולם" בין השנים 1907–1914. אף על פי שסיינט ג'ון פרש מתפקידו כמזכיר כללי ועזב את פעילותו בארגון, הוא נעצר והואשם בסעיפים של ריגול ופגיעה בביטחון המדינה יחד עם עוד 100 חברי IWW ב-1917. משפט זה היה ידוע כחלק ממהלך *ההפחדה האדומה*-מדיניות של הממשל האמריקאי שראתה בקומוניזם איום על יסודות החברה הדמוקרטית, אשר התבטאה בחקיקת חוקים מגבילים ומעצרים של פעילים קומוניסטים-סוציאליסטים בארצות הברית.

## חייו
וינסנט סיינט ג'ון נולד בניו-פורט קנטקי, כבנם הבכור אשר שרד של סילס סיינט ג'ון ומריאן ססיליה מגי. הוא התחיל לעבוד במכרות מגיל 17 בעיירה טליורייד שבקולרדו ב-1897. 3 שנים לאחר מכן, סיינט ג'ון הפך לנשיא של פדרציית הכורים המערבית. בתפקיד זה הוא הוביל שביתה מוצלחת של כורי קולרדו ב-1901, אשר הסתיימה ביצירת גובה סטנדרטי של משכורת לפועלי המכרות. בעקבות הצלחתו, בן לילה הפך סיינט ג'ון למנהיג פועלים מחד, ולמטרה ראשית של מנהלי חברות הכרייה, אשר חששו מהשפעתו מאידך. דוגמה למתח בין שני הצדדים למאבק ניתן לראות בריצתו של סיינט ג'ון למשרת השריף המקומי בטליורייד ב-1901. סיינט ג'ון הפסיד על חודם של 36 קולות בלבד. למרות ניסיונות עקשניים מצד בעלי חברות הכרייה ואנשי עסקים מקומיים להשחיר את המוניטין שלו, סיינט ג'ון נותר אהוד בקרב אנשי העיירה ובקרב חבריו לעבודה.

לאחר שעזב את טליורייד, עקב האשמות וניסיון לטפול עליו אשמת רצח כוזבת, עזב סיינט ג'ון את טליורייד, והמשיך לאגד עובדים באזור יוטה. כאשר שמע על תחילתם של מגעים ליצירת איגוד פועלים כללי בשם ה-IWW, הצטרף לחברי הוועדה המייסדת ("ביג" ביל הייווד, דניאל דה ליאון, יוג'ין דבס ועוד) והיה שותף להקמת הארגון בכנס המייסד שנפתח ב-27 ביוני 1905 בשיקגו. סיינט ג'ון נמנה עם הסיעה של ביל הייווד, אשר העדיפה את הפעולה הישירה על פני הפעולה הפוליטית. ב-1907 הוא נבחר בוועידה הרביעית של הארגון להיות המזכיר הכללי של ה-IWW. לאחר שבע שנות פעילות, בחר סיינט ג'ון לפרוש מהארגון ומחיי העבודה המקצועית, כדי להשתקע בניו מקסיקו. ב-1917, בחלק מההפחדה האדומה של הממשל האמריקאי, סיינט ג'ון הועמד לדין באשמת בגידה ופגיעה במולדת יחד עם עוד 100 חברי IWW נוספים. סיינט ג'ון, למרות שלא היה פעיל בארגון למעלה משנתיים בזמן המשפט, נמצא אשם ונכנס לכלא לתקופה של כ-5 שנים (מ-1918 עד לשנת 1923). ב-1923 סיינט ג'ון שוחרר מהכלא באמצעות חנינה מידי נשיא ארצות הברית דאז, הרדינג. לאחר שחרורו, סיינט ג'ון איבד את החלקה שהייתה ברשותו בניו מקסיקו, ונותר למעשה ללא כל. הוא מת בעוני בשנת 1929 בסן פרנסיסקו.

## לקריאה נוספת
* **[http://www.workerseducation.org/crutch/pamphlets/political.html ה-IWW ומפלגות פוליטיות]** - מנשר שנכתב על ידי סיינט ג'ון
* **[http://www.marxists.org/archive/cannon/works/1929/aug/stjohn.htm וינסנט סיינט ג'ון]**, מכתב הספדה לווינסנט סיינט ג'ון
* **[http://www.socialistviewpoint.org/may_02/May_02_19.html בחודש מאי - זוכרים את סיינט ג'ון]**, כתבה מאת בוב מטינגלי מתוך אתר Socialis View Point, כניסה אחרונה ב-26/6/2013

## הערות שוליים

קטגוריה:אמריקאים ילידי קנטקי
קטגוריה:פעילים בארגוני עובדים בארצות הברית
קטגוריה:IWW
קטגוריה:אמריקאים שנולדו ב-1876
קטגוריה:אמריקאים שנפטרו ב-1929
אולגה גרושין

**אולגה גרושין** (ברוסית: **Ольга Грушина**; באנגלית: **Olga Grushin**; נולדה ב-1971) היא סופרת רוסיה-אמריקאית.
## קורות חייה
גרושין נולדה במוסקבה וגדלה עד גיל 10 בפראג, צ'כוסלובקיה. אביה, בוריס גרושין, היה סוציולוג סובייטי בולט. היא למדה עיתונאות באוניברסיטת מוסקבה ותולדות האומנות במוזיאון פושקין. וב-1989 קיבלה מלגת לימודים לאוניברסיטת אמורי בג'ורג'יה, ארצות הברית, אותה סיימה בהצטיינות ב-1993. היא התאזרחה בארצות הברית בשנת 2002, אבל שמרה גם על אזרחותה הרוסית. גרושין עבדה כמתרגמת סימולטנית עבור נשיא ארצות-הברית לשעבר ג'ימי קרטר, כמלצרית בבר ג'אז, כמתרגמת בבנק העולמי, כאנליסטית מחקר במשרד עורכי דין, וכעורכת במכון מחקר הקשור לאוניברסיטת הרווארד.

את ספריה היא כותבת באנגלית.

## ספריה
* חיי החלום של סוחאנוב, הוצאת מטר, 2008 (יצא לאור בארצות הברית ב-2006).
* התור, הוצאת מטר, 2013 (יצא לאור בארצות הברית ב-2010).

## לקריאה נוספת
* 

קטגוריה:סופרות אמריקאיות
קטגוריה:סופרים אמריקאים
קטגוריה:סופרות רוסיות
קטגוריה:בוגרות אוניברסיטת מוסקבה
קטגוריה:בוגרי אוניברסיטת מוסקבה
קטגוריה:בוגרות אוניברסיטת אמורי
קטגוריה:בוגרי אוניברסיטת אמורי
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
ריצ'רד גרנוויל

שמאל|ממוזער|250px|דיוקן של סר ריצ'רד גרנוויל מ-1571, בהיותו בן 29. נאשיונל פורטרייט גאלרי, לונדון
**ריצ'רד גרנוויל** (באנגלית: **Richard Grenville**; 15 ביוני 1542 – 10 בספטמבר 1591) היה ספן אנגלי, רב חובל ומגלה ארצות, השריף של קורנוול בשנים 1576–1577, השריף של קורק וחבר הפרלמנט מטעם קורנוול.

גרנוויל נטל חלק בנסיונותיהם הראשונים של האנגלים להתיישב בעולם החדש, והשתתף גם בלחימה נגד הארמדה הספרדית. הוא מת ב-1591 בקרב פלורס בעודו נלחם נגד אוניות ספרדיות רבות פי כמה ללא כל סיכוי לנצח.

גרנוויל היה סבו של סר ריצ'רד גרנוויל, מי שנתפרסם במלחמת האזרחים האנגלית.

## קישורים חיצוניים

* 
* 

קטגוריה:ימאים אנגליים
קטגוריה:מגלי ארצות בריטים
קטגוריה:רבי חובלים
קטגוריה:ילידי 1542
קטגוריה:נפטרים ב-1591
קרב פלודן

ממוזער|צדו המערבי של שדה קרב פלודן.
**קרב פלודן** היה עימות צבאי מזוין בין ממלכת אנגליה לממלכת סקוטלנד. הוא ניטש ליד הכפר ברנקסטון במחוז נורת'מברלנד בצפון אנגליה ב-9 בספטמבר 1513 בין צבא פלישה סקוטי בפיקודו של המלך ג'יימס הרביעי לבין צבא אנגלי בפיקודו של תומאס הווארד, רוזן סארי.

הקרב, שהסתיים בניצחונם של האנגלים, היה הגדול ביותר שניטש בין שתי הממלכות. ג'יימס הרביעי נהרג בקרב, והוא המונרך האחרון באיים הבריטיים שמת תוך כדי לחימה.

פלודן (Flodden), דרומית לברנקסטון, הוא המקום בו חנה הצבא הסקוטי.

## קישורים חיצוניים

* 

## הערות שוליים

פלודן
פלודן
קטגוריה:המאה ה-16
קלוד ד'אנבו

[שמאל|ממוזער|200px|דיוקן של קלוד ד'אנבו, 1535 בקירוב, מאת הצייר [פרנסואה קלואה]]
**קלוד ד'אנבו** (בצרפתית: **Claude d'Annebault**; 1495 – 2 בנובמבר 1552) היה קצין צבא צרפתי; מרשל של צרפת (1538–1552), אדמירל צרפת (1543–1552) ומושל פיימונטה ב-1541. הוא עמד בראש הפלישה הצרפתית לאי וייט ב-1545. כמו כן שימש מושל נורמנדי, והיה דמות רבת-השפעה בתקופת מלכותו של פרנסואה הראשון.

## קישורים חיצוניים

## הערות שוליים

קטגוריה:צרפת: היסטוריה
קטגוריה:אנגליה: היסטוריה
קטגוריה:המלחמות האיטלקיות
קטגוריה:אדמירלים צרפתים
קטגוריה:ילידי 1495
קטגוריה:נפטרים ב-1552
יחידת עילית (סרט, 2007)

**יחידת עילית** (בפורטוגזית: **Tropa de Elite**) הוא סרט קולנוע ברזילאי בבימויו של ג'וזה פדיליה ובכיכובו של ואגנר מורה. זהו מותחן פשע המגולל את אופי הפעילות בריו דה ז'ניירו של הגדוד למבצעים מיוחדים של המשטרה הצבאית של ברזיל.

הסרט מבוסס על ספר באותו השם מאת הסוציולוג לואיז אדוארדו וקציני היחידה לשעבר, אנדרה בטיסטה ורודריגו פימנטל. הסרט זכה להצלחה מסחרית רבה והפך לתופעה תרבותית בברזיל, כששיר הנושא שלו הפך למפורסם מאוד. הסרט זכה בפרס דב הזהב בפסטיבל הסרטים הבין-לאומי בברלין ב-2008. סרט ההמשך שלו "יחידת עילית 2" יצא באוקטובר 2010.

## עלילת הסרט
בשנת 1997, לפני ביקור האפיפיור בריו דה ז'ניירו, קפטן נסקימנטו מהגדוד המשטרתי למבצעים מיוחדים (BOPE) מונה לחסל את הסיכונים של סוחרי הסמים בשכונת עוני מסוכנת ליד המקום שבו האפיפיור מתכוון להתאכסן.

קפטן נסקימנטו מנסה למצוא אדם שיחליף אותו מפני שאשתו בהריון והוא מתכוון להתפטר מהפיקוד ולאמן מגויסים חדשים. בינתיים, שני החברים האידיאליסטים נטו ומטיאס מצטרפים לחייל המשטרה הצבאית בכוונה להיות אנשי משטרה הגונים ולהילחם בפשע. אולם, הם רואים רק שחיתות, אנשים חסרי כושר וביורוקרטיה מטופשת במשטרה הצבאית. בעקבות תקרית רצינית, הם מחליטים להצטרף ל-BOPE. החיים של קפטן נסקימטו, נטו ומטיאס משתלבים בין החודשים, בהתחלה בתקופת האימונים הקשים ואחר כך בפעולות נגד סוחרי סמים.

נסקימנטו מאמין שנטו יכול להיות המחליף שלו, אבל ההתייחסות האימפולסיבית שלו מסכנת את ההחלטה. אחר כך, מטיאס הנבון נראה כבחירה הנכונה, אבל זה האחרון צריך להוכיח שיש לו לב.
## קישורים חיצוניים
* 

קטגוריה:יחידות מיוחדות בקולנוע ובטלוויזיה
קטגוריה:סרטי 2007
קטגוריה:סרטי אולפני יוניברסל
קטגוריה:סרטים ברזילאיים
גרדיאנט הידרולוגי

**גרדיאנט הידרולוגי** הוא הגְּרַדִיאֶנְט של מי תהום בתת-הקרקע כאשר מודדים בין שתי נקודות ייחוס. H1-H2\L- כאשר H הוא הגובה בין מפלס מי תהום עד למפלס 0 אנרגיה הידראולית, ו-L הוא המרחק בין H1 ל-H2. לפי הגרדיאנט, כוח הכבידה וחדירות הסלע ניתן לחשב את מהירות הזרימה.

קטגוריה:הידרולוגיה
Armikrog

**Armikrog** הוא משחק הרפתקה שיצא בשנת 2015. המשחק פותח על ידי היוצרים של The Neverhood דאג טנפל, אד סקופילד ומייק דיז בעזרת אתר Kickstarter. המשחק מורכב מסצנות הבנויות באנימצית סטופ מושן שחוברו למשחק הרפתקה שלם.

המשחק זכה לכינוי "היורש הרוחני של The Neverhood", שכן יוצריו הם אותם היוצרים והם הבטיחו משחק הרפתקאה בסדר גודל כמו The Neverhood.

## תקציר העלילה
Armikrog מספר את סיפור הרפתקאותיו של חוקר חלל בשם טומינאוט (Tommynaut) והכלב העיוור שלו בשם ביק-ביק (Beak-Beak) שיצאו למשימת הצלת כוכב אייקסן (Ixen) בעזרת גבישי P-tonioum שנמצאים בכוכב Spiro 5, לאחר ששני חוקרי חלל בשם ווגנאוט (Vognaut) ונמנאוט (Numnaut) נעלמו כשניסו לבצע את משימתם לפני כן.

החללית מתנגשת באסטרואיד והם מתרסקים בכוכב המסתורי Spiro 5 ונתקעים במבצר Armikrog. שם הם מגלים כי תושבי המקום אינם, ושמלך ומלכת הכוכב השאירו רמזים לפתרון התעלומה.

## קישורים חיצוניים
* 

קטגוריה:משחקי הרפתקה ממוחשבים
קטגוריה:משחקי וידאו משנת 2015
קטגוריה:משחקי Wii U
קטגוריה:משחקי הרפתקאות גרפיים מסוג הצבע והקלק
קטגוריה:משחקי אינדי
קטגוריה:משחקי וידאו שנוצרו באמצעות פלטפורמות מימון המונים
סמל סקסוניה-אנהלט

**סמל סקסוניה-אנהלט** (בגרמנית: **Wappen Sachsen-Anhalts**) הוא סמלה הרשמי של המדינה הגרמנית סקסוניה-אנהלט. הסמל נכנס לשימוש ב-29 בינואר 1991

הסמל מעוצב ממגן מחולק לשני חלקים. החלק העליון הוא שחור שעליו חמישה פסי זהב ועליהם מוטען כתר ירוק שפרוש מהפינה השמאלית העליונה לפינה הימנית התחתונה (מנקודת מבטו של הצופה). עיצוב זה נלקח ממגינו של בית אסקניה ששלט באזור ואף החזיק במשרת הנסיך הבוחר עד 1422. על חמשת הפסים העליונים, מצד ימין, מוטען עיט שחור עם רגלי זהב ולשון אדומה בשדה לבן שמציג את הקשר לפרוסיה.
החלק התחתון הוא לבן בעל גבול שחור, ובו מוצג דוב שחור פוסע על גבי חומה אדומה ובה שער פתוח. חלק זה מייצג את המדינה החופשית של אנהלט שהתקיימה בשנים 1945–1918 ובסמלה הוצג מוטיב זה.


DEU Anhalt 1924-1945 COA.svg|סמל המדינה החופשית של אנהלט
Coat of arms of Saxony-Anhalt 1947-1952.svg|סמל המדינה בשנים 1948-1952


## ראו גם
* דגל סקסוניה-אנהלט

## קישורים חיצוניים

## הערות שוליים

סקסוניה-אנהלט
קטגוריה:סקסוניה-אנהלט
איך שהשמש תזרח

**איך שהשמש תזרח** הוא אלבום האולפן הרביעי של הזמרת-יוצרת קרן פלס. האלבום יצא לאור ב-1 ביולי 2013, על ידי חברת התקליטים הד ארצי. מן האלבום יצאו לאור הסינגלים "לייק וואנקה", "כלום לא טעים", "השעות המתות" "גם אני" ו"רק שתבואי".

## סינגלים

## רשימת רצועות

## הפקה

## קישורים חיצוניים

* קרן פלס רוצה "מישהו אחר" באתר נענע 10, 2 ביולי 2013
* 

קטגוריה:אלבומי קרן פלס
קטגוריה:אלבומים בעברית
קטגוריה:אלבומי חברת הד ארצי
הגדה האנגלית

**הגדה האנגלית** או **המזח האנגלי** (ברוסית: **Англи́йская на́бережная** - אנליסקיה נברז'ניה) הוא רחוב על גדת נהר הנבה במרכז סנקט פטרבורג שברוסיה.

הגדה האנגלית ממוקמת בין התעלה האדמירלית החדשה לבין כיכר הדצמבריסטים, בסמוך לגדת האדמירליות.

## היסטוריה
[שמאל|ממוזער|300px|הגדה האנגלית בשלהי [המאה ה-19.]]
בניית הבתים לאורך גדת נהר הנבה באזור התעלה האנגלית החלה בשנת 1763. הגדה קיבלה את שמה בשל מיקומה של השגרירות האנגלית ששכנה ברחוב זה עד שנת 1918, וכן בשל כנסייה אנגליקנית (במספר 48) שנבנתה בשנים 1814–1815 על ידי האדריכל ג'אקומו קוורנג'י.

השגרירות הבריטית עברה מאתר זה בעקבות המהפכה הרוסית בשנת 1917 ועם העברת הבירה למוסקבה.

כיום ההו רחוב יוקרתי. מבני האצולה הולאמו בעקבות המהפיכה, ולאחר פירוק ברית המועצות הפכו בעיקר למבני משרדים.

בניין הסנאט והסינוד הממוקם בגדה משמש את בית המשפט החוקתי של רוסיה.

### "מפרשי הארגמן"
מדי שנה, ב-22 ביוני נערך משט "מפרשי הארגמן" - מסורת שהחלה לאחר תום מלחמת העולם השנייה במסגרת נחגג סיום שנת הלימודים בהפלגת פריגטה (ספינת מפרש תלת תרנית) עם מפרשי ארגמן, בהשראת הרומן "מפרשי הארגמן" מאת אלכסנדר גרין. האונייה מפליגה לאורך הגדה האנגלית, גדת האדמירליות וארמון החורף. הפלגה זו נערכת מדי שנה כחלק מפסטיבל הלילות הלבנים.

## קישורים חיצוניים

קטגוריה:סנקט פטרבורג: רחובות
אקדמיקה דה קוימברה

**אקדמיקה דה קוימברה** (בפורטוגזית: **Associação Académica de Coimbra – Organismo Autónomo de Futebol**)
הוא מועדון כדורגל פורטוגלי מהעיר קוימברה.

## היסטוריה
המועדון אקדמיקה הוקם בשנת 1887 על ידי קבוצת סטודנטים ונחשב לאחד המועדונים הוותיקים בפורטוגל. בעונת 1938/1939 הקבוצה זכתה לראשונה בגביע הפורטוגלי כשגברה בגמר על בנפיקה בתוצאה 4-3. המועדון זכה בגביע פעם נוספת בסוף עונת 2011/2012 כאשר הפעם ניצח בגמר את ספורטינג ליסבון 1-0. באותה עונה גם הגיע לגמר הסופר קאפ הפורטוגלי. בעקבות זכייתה בגביע, אקדמיקה השתתפה בליגה האירופית בעונת 2012/2013 כאשר הוגרלה בבית עם ויקטוריה פלזן, אתלטיקו מדריד והפועל תל אביב. היא סיימה את דרכה בטורניר לאחר שב-6 משחקים רשמה רק ניצחון אחד על אתלטיקו מדריד, וסיימה את הבית במקום השלישי. מיקום השיא של הקבוצה בליגה הפורטוגלית היה בסוף עונת 1966/1967 כאשר סיימה כסגנית של בנפיקה ליסבון האלופה. החל מעונת 1973/1974 המועדון שיחק בליגת העל הפורטוגלית לאחר שבסיום עונת 1972/1973 זכה באליפות הליגה השנייה. בעונת  הגיע לרבע גמר הגביע הפורטוגלי והפסיד לקבוצת ריו אבה.

בסיום עונת 2015/16 הקבוצה ירדה לליגת משנה ומאז לא חזרה לליגה העליונה. בסיום עונת 2021/2022 אף נשרה לליגה השלישית.

## תארים
* **[[הגביע הפורטוגזי|הגביע הפורטוגלי]]: (2)** 1938/1939, 2011/2012
* **[[ליגת העל הפורטוגלית]]: (1)**
** **מקום שני:** 1966/1967
* **[[הסופר קאפ הפורטגלי|הסופר קאפ הפורטגזי]]: (1)**
** **סגנות: ** 2012
* **[[הליגה הפורטוגלית השנייה בכדורגל|הליגה השנייה]]: (2)**
** **אלופה:** 1948/1049, 1972/1973

## קישורים חיצוניים

* 

קטגוריה:קבוצות כדורגל פורטוגזיות
קטגוריה:קבוצות כדורגל שהוקמו ב-1887
הקונגרס הציוני העולמי השלישי

**[[הקונגרס הציוני העולמי]] השלישי**, התקיים ב-15 - 18 באוגוסט 1899, בעיר בזל שבשווייץ.

בראש הקונגרס ישב מנהיג התנועה הציונית ד"ר בנימין זאב הרצל. השתתפו בו, בין השאר, נחמן סירקין, חיים ויצמן ויהודה ליב מוצקין. נבחר "ועד פועל" שחבריו היו י' יאסינובסקי, זאב טיומקין, פרופ' עמנואל מנדלשטאם, ד"ר יחיאל צ'לנוב, מנחם אוסישקין, פרופ' צבי בלקובסקי, הרב שמואל יעקב רבינוביץ, ד"ר שלמה בנדרסקי, ד"ר צבי ברוק, אביגדור יעקובסון, ד"ר ישראל ילסקי וד"ר י' ברנשטיין-כהן.

[150px|שמאל|ממוזער|250px|המשלחת הציונית לארץ ישראל (מימין לשמאל: [יוסף זיידנר, משה שנירר, בנימין זאב הרצל, דוד וולפסון ומקס בודנהיימר), 1898]]
עד לקונגרס השלישי נפגשה משלחת ציונית ובראשה בנימין זאב הרצל, עם קיסר גרמניה וילהלם השני, ועם הסולטאן העות'מאני באיסטנבול. ונערך ביקור המשלחת הציונית בארץ ישראל. מאמצים אלו לא נשאו פרי מדיני מעשי, אבל היו בעלי משמעות רבה למעמדה הבינלאומי של התנועה הציונית.

דיוני הקונגרס עסקו במוסדות וארגונים של התנועה הציונית, אשר הוחל בהקמתם בשני הקונגרסים הראשונים, בהם:
*הוכן תקנון ההסתדרות הציונית.
*אוצר התיישבות היהודים – הבנק של התנועה הציונית. הוחלט כי כספיו יושקעו אך ורק בארץ ישראל ובסוריה.
*הקמת אוניברסיטה עברית בארץ ישראל.

הצירים דנו רבות על ענייני התרבות העברית החדשה ועל מקומה של הדת היהודית בחברה החדשה שתתכונן בארץ ישראל. אולם הרצל ביקש למקד את הדיונים של הקונגרס בהישגי התנועה הציונית בזירה המדינית בין הקונגרסים.

ציוני רוסיה היו רוב הפעילים בקונגרס ומוסדותיו. הם הודיעו על היקף תרומתם הפיננסית לתנועה הציונית: "מ-300,000 מניות הבנק נאספו 200,000 אצלנו; אנו מונים 818 אגודות ב-617 ערים לעומת 373 אשתקד".

## לקריאה נוספת
*אריה צנציפר (רפאלי), **פעמי הגאולה**, תל אביב: נ. טברסקי, 1951, עמ' 110.
*יוסף קלוזנר, **הקונגרס הציוני השלישי**, אודסה: אחיאסף, תר"ס-תרס"א.
* מיכאל היימן (עורך), **מפתח השמות והעניינים לפרוטוקולים של הקונגרס הציוני השלישי, באזל, 18-15 באוגוסט 1899**, (הוכן בידי מנפרד וינקלר ומשה שרף), תל אביב: אוניברסיטת תל אביב, המכון לחקר הציונות על שם חיים ויצמן, 1967.

## קישורים חיצוניים

*מידע על הקונגרס הציוני השלישי, באתר הארכיון הציוני
*[דברי [אחד העם] בקונגרס הציוני השלישי], באתר פרויקט בן-יהודה
*הקונגרס הציוני השלישי – באזל, 1899, באתר מוזאון הרצל
*'''הקונגרס הציוני השלישי – פרוטוקול סטינוגרפי''', באתר קדם
*תצלום הקונגרס הציוני השלישי, באתר עיריית הרצליה

## הערות שוליים

קטגוריה:ועידות ציוניות לפני קום המדינה
קטגוריה:1899
קטגוריה:בזל: היסטוריה
3
קטגוריה:ציונות בשווייץ
*